Althaimenes

Althaimenes alebo Althaimenés (Althaimenes, iný prepis: Althaimenés) je v gréckej mytológii syn Katrea, syna krétskeho kráľa Minoa.Apollodoros, Bibliotheca, 3,2,1.

Althaimenes bol synom Katrea, ktorý mal okrem neho aj dcéry Aeropu, Klymenu a Apémosynu. Katreus si žil spokojne až dovtedy, kým mu veštec nepredpovedal, že zomrie rukou svojho dieťaťa.Diodoros, Bibliotheca historia, 5,59,1. Keď sa potom Althaimenes o tejto veštbe dozvedel, z obavy, že sa veštba naplní, opustil so sestrou Apémosynou Krétu a doplavil sa s ňou na ostrov Rhodos, kde založil mesto Kréténia a na hore Atabyrios dal postaviť chrám zasvätený bohovi Diovi.Diodoros, Bibliotheca historia, 5,59,2.

Po rokoch, keď už Katreus ostarol, zatúžil sa stretnúť so svojim synom a vypravil sa teda na ostrov Rhodos. K ostrovu jeho loď priplávala v noci a hneď ako sa so svojou posádkou vylodil, napadli ich pastieri, ktorí si ich pomýlili s pirátmi. V tmavej nočnej bitke ešte skôr, než mohol Katreus prehovoriť, zasiahol ho kopijou vlastný syn a on zomrel tak, ako to veštba predpovedala.Apollodoros, Bibliotheca, 3,2,2.Diodoros, Bibliotheca historia, 5,59,3.  Keď sa Althaimenes dozvedel koho zabil, prosil bohov, aby ho pohltila zem a bohovia jeho prosbu splnili. Podľa inej verzie sa stal tulákom vyhýbajúcim sa ľuďom, ktorý sa žiaľom utrápil na smrť. 

 Referencie  

Kategória:Postavy gréckej mytológie